هلوو بنات شلونكم
اكيد جوعانات مووو
اني مسويتلكم اليوم خوش تبسي بيتنجان لعيونكم الحلوة
و طعمه رهيب بشهادة الجميع
وخالي كل ما يشتهي تبسي بيتنجان يجي يكولي انتي سويلي
المهم ماطولها عليكم
حبيتن بيتنجان كبيرات الحجم
بصلة كبيرة مقطعه شرائح
بطاطا مقطعه شرائح
فلفل رومي حسب الرغبه
4 الى 5 فصوص ثوم مهروسه
3 الى 4 حبات طماطم مقطعه شرائح
طبعا بالنسبه للحم
اني مرات اخلي قطع لحم بقر او غنم خاليه من العظم وتكون مقطعه صغار
و اسوي وياها قيمة لحم مثروم تطلع اتخبل
بس هالمرة سويته بصدور الدجاج و طلعت النتيجه روعه
نقلي البيتنجان و نصفيه زين من الدهن
والبتيته نفس الشي
و بهالاثناء نكون سالقين صدور الدجاج و مقطعيها الى مربعات
نرص البتنجان بقالب مدهون بالزين شويه مو هوايه
ومن ثم البطاطا
و طبعا اني ماقلي الفلفل والبصل حتى لا يصير دهين
و بعدين نرص حلقات الفلفل
ومن ثم البصل
ومن ثم الطماطم
و بعدين قطع صدور الدجاج بحيث مانبقي ولا فراغ
نجي نسوي الصلصه
تقدرين تستعملين عصير الطماطه اذا ماتحبيه احمر كلش
بس اني بما اني احبه احمر فاستعملت المعجون و خلطت وياه شويه مي و عصير نومي حامض حسب الرغبه و ملح و فلفل اسود و بهارات ماجي مال دجاج
و للنكهه قرنفل يطلع رووووعه وطبعا نخلط وياها الثوم المهروس
ونصب الصلصه فوق التبسي بحيث تتشبع
ونحطه بالفرن لمدة نص ساعه
طبعا اني وزوجي مانحب نسوي وياه تمن ناكله ويه الخبز العربي
لذلك انشفه شويه
الي تحب وياه تمن تبقي بيه شوية مي
وهاي النتيجه
والف عافيه على قلوبكم
وهذا ماعون بيه مركه لعيونكم
وترى التبسي للكل ها مو تكلون يعني لو تحلكن لو ماتلحكن :10_8_9[1]: